Document ID: 31980L0232

ΟΔΗΓΙΑ ΤΟΥ ΣΥΜΒΟΥΛΙΟΥ της 15ης Ιανουαρίου 1980 περί προσεγγίσεως των νομοθεσιών των Κρατών Μελών των αναφερομένων στις σειρές των ονομαστικών ποσοτήτων και ονομαστικών χωρητικοτήτων που είναι αποδεκτές για ορισμένα προσυσκευασμένα προϊόντα
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος και ιδίως το άρθρο 100,
την πρόταση της Επιτροπής(1),
τη γνώμη της Συνελεύσεως(2),
τη γνώμη της Οικονομικής και Κοινωνικής Επιτροπής(3),
Εκτιμώντας:
ότι στην οδηγία 76/211/ΕΟΚ του Συμβουλίου της 20ής Ιανουαρίου 1976 περί προσεγγίσεως των νομοθεσιών των Κρατών Μελών των σχετικών με την προσυσκευασία κατά μάζα ή κατ' όγκο ορισμένων προσυσκευασμένων προϊόντων(4), καθορίζονται τα μέγιστα ανεκτά σφάλματα επί του περιεχομένου των προσυσκευασιών αυτών καθώς επίσης και οι ενδείξεις και ο τρόπος διενεργείας ελέγχου επί των προσυσκευασιών αυτών για να δύνανται να κυκλοφορούν στο εσωτερικό της Κοινότητος-
ότι εν τούτοις, η οδηγία αυτή δεν εξαλείφει όλα τα εμπόδια στις συναλλαγές προσυσκευασμένων προϊόντων τα οποία προκύπτουν από διαφορές νομοθεσιών ως προς τις μετρολογικές ιδιότητες των προϊόντων αυτών και ότι, ειδικώτερα, στα Κράτη Μέλη παρουσιάζονται διαφορετικές διατάξεις όσον αφορά τον όγκο ή τη μάζα των προϊόντων αυτών- ότι, συνεπώς, πρέπει να προβεί στην προσέγγιση των διατάξεων αυτών-
ότι πρέπει να μειωθούν όσο το δυνατόν για ένα δεδομένο προϊόν οι πολύ παραπλήσιες ποσότητες που υπάρχει κίνδυνος να οδηγήσουν σε πλάνη τον καταναλωτή, προκειμένου να γίνει δυνατή ιδίως η καλύτερη διαφάνεια της αγοράς-
ότι η προσπάθεια αυτή μειώσεως πρέπει να γίνει τόσο για τα προϊόντα που πωλούνται με τη μάζα ή τον όγκο όσο και για τους περιέκτες των συσκευασιών αυτών-
ότι η οδηγία 71/316/ΕΟΚ του Συμβουλίου της 26ης Ιουλίου 1971 περί προσεγγίσεως των νομοθεσιών των Κρατών Μελών των σχετικών με τις κοινές διατάξεις για τα όργανα μετρήσεως και για τις μεθόδους μετρολογικού ελέγχου(5), όπως τροποποιήθηκε από την πράξη προσχωρήσεως(6), προβλέπει, στο άρθρο 16, ότι ειδικές οδηγίες δύνανται να έχουν ως αντικείμενο την εναρμόνιση των συνθηκών εμπορίας ορισμένων προϊόντων, ιδίως σε ό,τι αφορά τον καθορισμό των αποδεκτών ποσοτήτων για ορισμένα προσυσκευασμένα προϊόντα,
ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
Άρθρο 1
Η παρούσα οδηγία εφαρμόζεται στα προϊόντα που διατίθενται προσυσκευασμένα, ανταποκρίνονται στις διατάξεις των άρθρων 1 και 2 της οδηγίας 76/211/ΕΟΚ και τα οποία περιλαμβάνονται στα παραρτήματα της παρούσας οδηγίας. Αποκλείονται τα προσυσκευασμένα προϊόντα που προορίζονται αποκλειστικά για επαγγελματική χρήση.
Άρθρο 2
Τα προϊόντα που αναφέρονται στο άρθρο 1 κατανέμονται σε τρεις ομάδες:
α) Τα προϊόντα που πωλούνται με τη μάζα ή με τον όγκο, εκτός από τα προϊόντα των περιπτώσεων υπό β) και γ).
Το παράρτημα I καθορίζει για τα προϊόντα αυτά τις σειρές των τιμών των ονομαστικών ποσοτήτων του περιεχομένου των προσυγκευασιών-
β) Τα προϊόντα που πωλούνται με τη μάζα ή τον όγκο και τα οποία συσκευάζονται στους στέρεους περιέκτες που απαριθμούνται στο παράρτημα II, εκτός από τα προϊόντα που απαριθμούνται στο παράρτημα I.
Το παράρτημα II καθορίζει για τα προϊόντα αυτά τις σειρές των τιμών των χωρητικοτήτων των περιεκτών αυτών-
γ) Τα προϊόντα που διατίθενται υπό μορφή αεροζόλ.
Το παράρτημα III καθορίζει για τα προϊόντα αυτά τον όγκο της υγρής φάσεως και ως προς τους μεταλλικούς περιέκτες, ομοίως τη χωρητικότητα του περιέκτη.
Άρθρο 3
Σε όλες τις περιπτώσεις, οι προσυσκευασίες πρέπει να φέρουν την ένδειξη της ονομαστικής μάζας ή του ονομαστικού όγκου του περιεχομένου προϊόντος σύμφωνα με τις προδιαγραφές της οδηγίας 76/211/ΕΟΚ.
Στις περιπτώσεις που προβλέπονται από το άρθρο 2 υπό β) και γ), οι περιέκτες πρέπει να φέρουν ομοίως, κατά τέτοιο τρόπο ώστε να μη δύναται να υπάρξει καμμία σύγχυση με την ένδειξη που προβλέπεται στο πρώτο εδάφιο, την ένδειξη της ονομαστικής τους χωρητικότητας σύμφωνα με ό,τι προβλέπεται στο παράρτημα II και στο παράρτημα III σημείο 1 ή, εφ' όσον συντρέχει περίπτωση, μία αναφορά στα πρότυπα CEN που αναφέρονται στα παραρτήματα.
Άρθρο 4
Εφ' όσον μία συσκευασία αποτελείται από δύο ή περισσότερες ανεξάρτητες προσυσκευασίες, οι σειρές των τιμών που αναφέρονται στα παραρτήματα I, II και III εφαρμόζονται στις ανεξάρτητες προσυσκευασίες.
Εφ' όσον μία προσυσκευασία αποτελείται από δύο ή περισσότερες ανεξάρτητες συσκευασίες που δεν προορίζονται να πωληθούν ανεξαρτήτως, οι σειρές τιμών που αναφέρονται στα παραρτήματα I, II και III εφαρμόζονται στην προσυσκευασία.
Άρθρο 5
Τα Κράτη Μέλη δεν δύνανται να αρνηθούν, απαγορεύσουν ή περιορίσουν την διάθεση στην αγορά των προσυσκευασιών που πληρούν τις προδιαγραφές της παρούσας οδηγίας, για λόγους που αφορούν την τιμή της ονομαστικής χωρητικότητας των περιεκτών στην περίπτωση προσυσκευασιών που απαριθμούνται στο παράρτημα III σημείο 2, για λόγους που αφορούν την τιμή της ονομαστικής χωρητικότητας των περιεκτών στην περίπτωση προσυσκευασιών που απαριθμούνται στο παράρτημα II, ή και τους δύο αυτούς λόγους στην περίπτωση των προϊόντων που απαριθμούνται στο παράρτημα III σημείο 1.
Άρθρο 6
Τα Κράτη Μέλη δεν δύνανται να αρνηθούν, απαγορεύσουν ή περιορίσουν, προ της 1ης Ιανουαρίου 1982, τη διάθεση στην αγορά των προσυσκευασιών που πληρούν τις διατάξεις της οδηγίας 76/211/ΕΟΚ, των οποίων η ονομαστική ποσότητα ή η χωρητικότητα του περιέκτη έχει τιμή που δεν εμφαίνεται στην παρούσα οδηγία και οι οποίες είχαν διατεθεί στην αγορά τους κατά την ημερομηνία της κοινοποιήσεώς της.
Το πρώτο εδάφιο δεν εφαρμόζεται στα μέτρα που θα ληφθούν στο Ηνωμένο Βασίλειο και στην Ιρλανδία για τον ορισμό των σειρών σε μονάδες του Διεθνούς Συστήματος (SI).
Άρθρο 7
Τα Κράτη Μέλη θέτουν σε ισχύ τις διατάξεις που είναι αναγκαίες για να συμμορφωθούν προς την παρούσα οδηγία εντός είκοσι τεσσάρων μηνών από της κοινοποιήσεώς της και ενημερώνουν περί αυτού αμέσως την Επιτροπή.
Τα Κράτη Μέλη γνωστοποιούν στην Επιτροπή το κείμενο των ουσιωδών διατάξεων εσωτερικού δικαίου που θεσπίζουν στον τομέα που διέπεται από την παρούσα οδηγία.
Άρθρο 8
Η παρούσα οδηγία απευθύνεται στα Κράτη Μέλη.
Έγινε στις Βρυξέλλες, στις 15 Ιανουαρίου 1980.

Labels: 7
3
15